บาทเปิด 35.38/39 อ่อนค่าต่อเนื่อง
เงินบาทเปิด 35.38/39 อ่อนค่าต่อเนื่องรับผลจีนลดค่าเงินหยวน
13 ส.ค. 2558

เงินบาทเปิด 35.38/39 อ่อนค่าต่อเนื่องรับผลจีนลดค่าเงินหยวน
นักบริหารเงิน เปิดเผยว่า ค่าเงินบาทเช้านี้เปิดตลาดที่ 35.38/39 บาท/ดอลลาร์สหรัฐ ได้รับผลกระทบจากการปรับค่าเงินหยวนของจีน โดยเฉพาะในช่วงที่ตลาดบ้านเราหยุดทำการไปเมื่อวานนี้ เงินหยวนอ่อนค่าลงไปอีก 2% รวมเป็น 4% ตั้งแต่ปรับค่าเงิน ซึ่งทำให้เงินบาทแกว่งตัวผันผวนและลงไปลึกถึง 35.57 บาท/ดอลลาร์ก่อนจะดีดขึ้นมาได้บ้าง 
"การที่จีนปรับ fixing ของเขาทำให้หยวนอ่อนไปแล้ว 4% มันทำให้ currency อื่นๆ อ่อนค่าลงทั้งภูมิภาคทั้งดอลลาร์สิงคโปร์ โดยเฉพาะริงกิตมาเลเซียร่วงลงมากอย่างผันผวน เราเคยมองว่าบาทอาจจะไปที่ 36-36.50 แต่ตอนนี้มัน beyon ไปกว่านั้น เมื่อวานจีนประกาศว่าจะมีการประชุมเรื่องค่าเงินอีกครั้งในวันนี้ก็ต้องรอดูช่วงบ่าย"นักบริหารเงิน ระบุ
นักบริหารเงิน คาดว่า วันนี้เงินบาทยังมีทิศทางอ่อนค่าโดยจะต้องติดตามการประชุมของทางการจีนในช่วงบ่ายวันนี้